రామధర్ సింగ్

రామధర్ సింగ్ బీహార్ రాష్ట్రానికి చెందిన రాజకీయ నాయకుడు. ఆయన బీహార్ శాసనసభకు ఔరంగాబాద్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై సహకార శాఖ మంత్రిగా పని చేశాడు. 

 రాజకీయ జీవితం 
రామధర్ సింగ్ భారతీయ జనతా పార్టీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1990 బీహార్ శాసనసభ ఎన్నికలలో ఔరంగాబాద్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి 15525 ఓట్లతో మూడోస్థానంలో నిలిచాడు. ఆయన  1995 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి భారత కమ్యూనిస్ట్ పార్టీ అభ్యర్థి త్రిభువన్ సింగ్‌పై 3,853 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

రామధర్ సింగ్ 2000 బీహార్ శాసనసభ ఎన్నికలలో ఔరంగాబాద్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి సురేష్ మెహతా చేతిలో 8,573 ఓట్లతో ఓడిపోయాడు. ఆయన 2005  (ఫిబ్రవరి) శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి బైజ్‌నాథ్ మెహతాపై 23,725 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

రామధర్ సింగ్ 2005  (అక్టోబరు) శాసనసభ ఎన్నికలలో ఔరంగాబాద్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి సురేష్ మెహతాపై 19860 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. ఆయన 2010 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఆర్‌జేడీ అభ్యర్థి  సునీల్ కుమార్ సింగ్‌పై 6242 ఓట్ల మెజారిటీతో గెలిచి నాల్గొవసారి ఎమ్మెల్యేగా  ఎన్నికై 2010 నవంబర్ 26 నుండి 2011 మే 19 వరకు & 2011 ఆగస్టు 26 నుండి 2013 జూన్ 16 వరకు నితీష్ కుమార్ మంత్రివర్గంలో సహకార శాఖ మంత్రిగా పని చేశాడు.

రామధర్ సింగ్ 2015 బీహార్ శాసనసభ ఎన్నికలలో ఔరంగాబాద్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఆనంద్ శంకర్ సింగ్ చేతిలో 18398 ఓట్లతో ఓడిపోయాడు. ఆయన 2020 శాసనసభ ఎన్నికలలో  నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఆనంద్ శంకర్ సింగ్ చేతిలో 2243 ఓట్లతో ఓడిపోయాడు.

మూలాలు

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు